ನೆಮ್ಮಾಕ್ ಬಳಿ ಭೂಕುಸಿತ ಶೃಂಗೇರಿ ಕಾರ್ಕಳ ಮಾರ್ಗ ತಾತ್ಕಲಿಕ ಬಂದ್ ಶೃಂಗೇರಿ, ಅ.10 ಹಿ.ಸ : ಮಳೆ ಅರ್ಭಟ ಅಲ್ಪ ಮಟ್ಟಿಗೆ ತಗ್ಗಿ, ತುಂಗಾ ನದಿಯ ಪ್ರವಾಹ ಇಳಿಕೆಯಾಗಿದೆ.ಕಳೆದ ನಾಲ್ಕು ದಿನದಿಂದ ತುಂಬಿ ಹರಿಯುತ್ತಿದ್ದ ನದಿ ಪಟ್ಟಣದ ಬೈಪಾಸ್ ರಸ್ತೆ, ಕೆವಿಆರ್ ರಸ್ತೆಯಿಂದ ಕೆಳಕ್ಕೆ ಇಳಿದಿದೆ. ತಾಲೂಕಿನಲ್ಲಿ ವ್ಯಾಪಕ ಮಳೆಯಿಂದ ತೀವ್ರ ಹಾನಿ ಸಂಭವಿಸಿದ್ದು, ಗ್ರಾಮೀಣ ಪ್ರದೇಶದಲ್ಲಿ ಮತ್ತಷ್ಟು ವರದಿ ಬರುತ್ತಿದೆ. ಭೂಕುಸಿತ, ಮರ ಬಿದ್ದು ಹಾನಿಯಾಗಿರುವ ಪ್ರದೇಶಕ್ಕೆ ಅಧಿಕಾರಿಗಳು, ಜನ ಪ್ರತಿನಿಧಿಗಳು ಭೇಟಿ ನೀಡುತ್ತಿದ್ದು, ಪರಿಸ್ಥಿತಿಯ ಅವಲೋಕನ ನಡೆಸಿದ್ದಾರೆ.ರಾಷ್ಟ್ರೀಯ ಹೆದ್ದಾರಿ 169 ರ ನೆಮ್ಮಾರ್ ಸಾಲುಮರದ ಸಮೀಪ ತುಂಗಾ ನದಿ ಪ್ರವಾಹದಿಂದ ರಸ್ತೆ ಕುಸಿದಿದ್ದು, ರಸ್ತೆ ಅಪಾಯ ಸ್ಥಿತಿ ತಲುಪಿದೆ. ಇದರಿಂದ ಶೃಂಗೇರಿ ಕಾರ್ಕಳ ರಸ್ತೆಯನ್ನು ತಾತ್ಕಾಲಿಕವಾಗಿ ಬಂದ್ ಮಾಡಲಾಗಿದ್ದು, ಕಾರ್ಕಳದಿಂದ ಶೃಂಗೇರಿಗೆ ಬರುವ ಪ್ರಯಾಣಿಕರಿಗೆ ಆಗುಂಬೆ ಅಥವಾ ಕುದುರೆಮುಖ ಮಾರ್ಗವಾಗಿ ಸಂಚರಿಸುವಂತೆ ತಿಳಿಸಲಾಗಿದೆ.ಹಿಂದುಸ್ತಾನ ಸಮಾಚಾರಎಂ.ಎಸ್ ಯ.ಮ